ŠILUTĖS RAJONO SAVIVALDYBĖS ADMINISTRACIJOS
MERO IR TARYBOS VEIKLOS ADMINISTRAVIMO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2023 M. BALANDŽIO 27 D. SPRENDIMO NR. T1-3 „DĖL ŠILUTĖS RAJONO SAVIVALDYBĖS TARYBOS KOMITETŲ SUDARYMO“ PAKEITIMO“ PROJEKTO

2026 m. rugpjūčio 5 d.

1. Parengto sprendimo projekto tikslas. 
Pakeisti Šilutės rajono savivaldybės tarybos 2023 m. balandžio 27 d. sprendimą Nr. T1-3 „Dėl Šilutės rajono savivaldybės tarybos komitetų sudarymo“, pakeičiant šiuo sprendimu patvirtintą Socialinių reikalų komiteto sudėtį – vietoje Alinos Urbonienės įrašant Saulių Bukantą.
2. Kaip šiuo metu yra sureguliuoti projekte aptarti klausimai. 
2026 m. liepos 30 d. Lietuvos Respublikos vyriausioji rinkimų komisija sprendimu Nr. Sp-61 „Dėl Alytaus rajono, Biržų rajono, Šilutės rajono ir Širvintų rajono savivaldybių tarybų narių įgaliojimų nutrūkimo nesuėjus terminui ir šių bei Šalčininkų rajono savivaldybių tarybų narių mandatų naujiems savivaldybių tarybų nariams pripažinimo“ patenkino Šilutės rajono savivaldybės tarybos narės Alinos Urbonienės rašytinį prašymą atsistatydinti ir pripažino jos įgaliojimus nutrūkusiais nesuėjus terminui. Atsiradus laisvai vietai Savivaldybės taryboje, tarybos nario mandatas pripažintas Sauliui Bukantui.
3. Galimos priimto projekto pasekmės (tiek teigiamos, tiek neigiamos). 
Neigiamų pasekmių nenumatoma. 
Teigiamos pasekmės – bus pakeista Šilutės rajono savivaldybės tarybos Socialinių reikalų komiteto sudėtis.
4. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą. 
Nėra.
5. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 
Antikorupcinis vertinimas nereikalingas.
6. Sprendimo projekto autorius. 
Sprendimo projektą parengė Šilutės rajono savivaldybės administracijos Mero ir Tarybos veiklos administravimo skyriaus vedėja Loreta Pakalniškienė.
7. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą. 
Socialinių reikalų komitetas.
8. Kiti, autorės nuomone, reikalingi pagrindimai ir paaiškinimai. 
Nėra.

Mero ir Tarybos veiklos administravimo 
skyriaus vedėja 				Loreta Pakalniškienė

